《和罗一峰赠饶雯峰韵》
明代·张元祯

世事颜生拾甑尘，世情龟六巧藏身。纷纷斥鴳千层表，拍拍羲皇万古春。

稷下也知还有士，秦中谁适便无人。盲风怪雨青灯夜，几为苍生泪满巾。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。